Селевка I паччахьан омарца, грекийн наварх а, географ а волчу Македонхочо Патрокла 285—282 шерашкахь вайн эрал хьалхарчу муьрехь теллина Каспий-хӀорд[19]. Вайн хенахь Каспий-хӀорд тала болийна I Петра, цуьнан омарца 1714—1715 шерашкахь кхоьллира А. Бекович-Черкасски куьйгаллехь а волуш экспедици. 1720-гӀа шерашкахь гидрографин талламаш дӀабаьхьна фон Верден Карлан а, Ф. И. Соймоновн а экспедицеш, тӀехьуо — И. В. Токмачёва, М. И. Войновича, кхин а талламхоша. XIX бӀешо долалуш бердйистан инструментийн суьрташ даьхна И. Ф. Колодкина, XIX бӀешерашна юккъахь — инструментийн географин суьрташ даьхна Н. А. Ивашинцевн куьйгаллица. 1866 шарахь дуйна 50 шо сов заманахь Каспий-хӀордан тӀехь Н. М. Книповичан куьйгаллица дӀабаьхьира экспедицийн талламаш гидрологехь а, гидробиологехь а. 1897 шарахь кхоьллина Аштаркханан Ӏилман-талламан станци. Советан Ӏедалан дуьххьарлера итт шерашкахь Каспий-хӀордан чохь жигара дӀабаьхьира геологин талламаш И. М. Губкина а, кхин советийн геологаш а, дукхахдерг маьхкдаьтта лохуш, ткъа иштта хин баланс толлуш а, Каспий-хӀордан хи ловзар Ӏамош а талламаш.